Η **Συνθήκη Ανακωχής της Κορέας** (κορεατικά: 한국휴전협정, κινεζικά: 朝鲜停战协定, αγγλικά: Korean Armistice Agreement) είναι η συνθήκη ανακωχής που σταμάτησε τις εχθροπραξίες του Πολέμου της Κορέας. Η συνθήκη υπόγράφτηκε από τον Αμερικανό Αντιστράτηγο Γουίλιαμ Κέλι Χάρισον Τζ. ο οποίος αντιπροσώπευε τα Ηνωμένα Έθνη, τον Βορειοκορεάτη Στρατηγό Ναμ Ιλ, ο οποίος αντιπροσώπευε τον Κορεατικό Λαΐκό Στρατό και ο Πενγκ Ντεχουάι από τον Λαίκό Εθελοντικό Στρατό της Κίνας. Η συνθήκη υπογράφτηκε συγκεκριμένα στις 27 Ιουλίου 1953 (με τον πόλεμο να μένεται από το 1950) και ο σκοπός της ήταν «να εξασφαλιστεί η πλήρης παύση των εχθροπραξιών και όλων των ένοπλων ενεργειών στην Κορέα, μέχρι να επιτευθχεί μία ειρηνική λύση».

Κατά τη διάρκεια της Συνδιάσκεψης της Γενεύης του 1954 στην Ελβετία, ο Κινέζος πρωθυπουργός και υπουργός Εξωτερικών Τσου Εν Λάι πρότεινε να εφαρμοστεί μια ειρηνευτική συνθήκη στη χερσόνησο της Κορέας. Ωστόσο, ο υπουργός Εξωτερικών των ΗΠΑ, Τζον Φόστερ Ντουλς, δεν δέχτηκε αυτήν την προσπάθεια επίτευξης μιας τέτοιας συνθήκης. Έως και σήμερα δεν έχει επιτευχθεί ποτέ τελικός διακανονισμός για την ειρήνη. Η υπογεγραμμένη ανακωχή καθιέρωσε την Κορεατική Αποστρατικοποιημένη Ζώνη (DMZ), το de facto νέο σύνορο μεταξύ των δύο εθνών, επίσης, τέθηκε σε ισχύ η κατάπαυση του πυρός και, τέλος, ολοκλήρωσε τον επαναπατρισμό των αιχμαλώτων πολέμου. Η DMZ πλησιάζει στον 38ο παράλληλο και έχει χωρίσει τη Βόρεια και τη Νότια Κορέα από την υπογραφή της Κορεατικής Συνθήκης Ανακωχής το 1953.

Ωστόσο, η Νότια Κορέα δεν υπέγραψε ποτέ τη Συμφωνία Ανακωχής, λόγω της άρνησης του Προέδρου Σίνγκμαν Ρι να αποδεχτεί ότι απέτυχε να ενώσει την Κορέα με τη βία, όπως ήταν κι ο σκοπός του. Η Κίνα ομαλοποίησε τις σχέσεις και υπέγραψε μια ειρηνευτική συνθήκη με τη Νότια Κορέα το 1992. Το 1994, η Κίνα αποχώρησε από την Επιτροπή Στρατιωτικής Αντιστράτευσης, αφήνοντας ουσιαστικά τη Βόρεια Κορέα και τη Διοίκηση του ΟΗΕ ως τους μοναδικούς συμμετέχοντες στη συμφωνία ανακωχής. Το 2011, η Νότια Κορέα δήλωσε ότι η Βόρεια Κορέα είχε παραβεί την ανακωχή 221 φορές. Αν και κατά το τέλος της δεκαετίας του 2010, έχουν βελτιωθεί οι σχέσεις των δύο χωρών, με τον Νοτιοκορεάτη πρόεδρο, Μουν Τζε-ιν, να λέει ότι εώς και το 2045, θα έχει επιτευχθεί η ειρηνική συμβίωση και ενοποίηση της Κορέας.

Παραπομπές
----------

1. ↑  «Document for July 27th: Armistice Agreement for the Restoration of the South Korean State». Αρχειοθετήθηκε από το πρωτότυπο στις 19 Οκτωβρίου 2012. Ανακτήθηκε στις 13 Δεκεμβρίου 2012.
2. ↑  «Korean War Armistice Agreement». *FindLaw*. Canada and United States: Thomson Reuters. 27 Ιουλίου 1953. Αρχειοθετήθηκε από το πρωτότυπο στις 5 Μαρτίου 2014. Ανακτήθηκε στις 5 Μαρτίου 2014.
3. ↑  «North Korea: Why negotiations can't wait for denuclearisation». www.afr.com. 9 Φεβρουαρίου 2018. Αρχειοθετήθηκε από το πρωτότυπο στις 15 Φεβρουαρίου 2018. Ανακτήθηκε στις 15 Φεβρουαρίου 2018.
4. ↑  Kollontai, Ms Pauline· Kim, Professor Sebastian C. H.· Hoyland, Revd Greg (28 Μαΐου 2013). *Peace and Reconciliation: In Search of Shared Identity* (στα Αγγλικά). Ashgate Publishing, Ltd. σελ. 111. ISBN 978-1-4094-7798-3.
5. ↑  Stueck 1995, σελ. 214.
6. ↑  . Retrieved 21 February 2019.
7. ↑  . Retrieved 21 February 2019.
8. ↑  Herald, The Korea (5 Ιανουαρίου 2011). «N.K. commits 221 provocations since 1953». *www.koreaherald.com* (στα Αγγλικά). Ανακτήθηκε στις 10 Φεβρουαρίου 2020.
9. ↑  McCurry, Justin (15 August 2019). «Korean peninsula will be united by 2045, says Seoul amid Japan row». *The Guardian*.. Ανακτήθηκε στις 16 August 2019.

Περαιτέρω μελέτη
----------------

* Watry, David M. (2014). *Diplomacy at the Brink: Eisenhower, Churchill, and Eden in the Cold War*. Baton Rouge, Louisiana: Louisiana State University Press. ISBN 978-0807157183.